《寄立斋二首》
宋代·戴良齐

蜚鸿时以南，蜚鸿时以北。
翻翻堂上燕，来往逝安适。
秋声来九天，星汉浩无极。
岩岩北有斗，可望不可即。
极望劳我心，梦想三太息。
下有纵壑鳞，上有飞云翼。

作者简介：宋台州黄岩人，字彦肃，号泉溪。理宗嘉熙二年进士。累官秘书少监。以古文鸣，精于性理之学。有《中说辨妄》、《通鉴前纪》、《曾子遗书》、《论语外书》、《孔子年谱》、《七十子说》等。